**O‘ZBEKISTON RESPUBLIKASI OLIY VA**

**O‘RTA MAXSUS TA’LIM VAZIRLIGI**

**SAMARQAND DAVLAT UNIVERSITETI**

Ro‘yxatga olindi: **«Tasdiqlayman»**

№ \_\_\_\_\_\_\_\_\_\_\_\_\_\_\_\_ SamDU o‘quv ishlari bo‘yicha prorektori \_\_\_\_\_\_\_

2019-yil «\_\_\_» \_\_\_\_\_\_\_ prof. Soleyev A.

«\_\_\_» \_\_\_\_\_\_ 2019 -yil

**QADIMGI TURKIY TIL**

**FANINING**

**ISHCHI O‘QUV DASTURI**

Bilim sohasi: 100000 –Gumanitar soha

Ta’lim sohasi: 120000 – Gumanitar fanlar

Ta’lim yo‘nalishi: 5120100 –Filologiya va tillarni o‘qitish (o‘zbek tili)

**Samarqand – 2019**

Fanning ishchi o‘quv dasturi namunaviy o‘quv, ishchi o‘quv reja va o‘quv dasturiga muvofiq ishlab chiqildi.

**Tuzuvchilar**:

Sanaqulov U.S. – SamDU o‘zbek tilshunosligi kafedrasi professori, f.f.d.

Mahmadiyev Sh.S.- SamDU o‘zbek tilshunosligi kafedrasi dotsenti, f.f.n.,

Islamova D.A. - SamDU o‘zbek tilshunosligi kafedrasi o‘qituvchisi

**Taqrizchilar**:

Abdiyev M. – SamDU Amaliy tilshunoslik va o‘zbek tili va adabiyotini o‘qitish metodikasi kafedrasi professori, f.f.d.

O‘rinbayeva D.B. - SamDU o‘zbek tilshunosligi kafedrasi dotsenti, f.f.d.

Fanning ishchi o‘quv dasturi O‘zbek tilshunosligi kafedrasining 2019-yil 22-iyundagi 14-son yigʻilishida muhokamadan o‘tgan va fakultet kengashida muhokama qilish uchun tavsiya etilgan.

**Kafedra mudiri dots. A.Pardayev**

Fanning ishchi o‘quv dasturi O‘zbek filologiyasi fakulteti o‘quv-uslubiykengashida muhokama etilgan va foydalanishga tavsiya qilingan (2019-yil \_\_\_dagi \_\_- sonli bayonnoma).

**Fakultet o‘quv-uslubiy kengashi raisi f.f.n. Mahmadiyev Sh.**

Fanning ishchi o‘quv dasturi O‘zbek filologiyasi fakulteti ilmiy kengashida muhokama etilgan va foydalanishga tavsiya qilingan (2019-yil \_\_\_dagi \_\_- sonli bayonnoma).

**Fakultet Ilmiy**

**kengashi raisi prof. J.Eltazarov**

 **Kelishildi:**

 **o‘quv uslubiy boshqarma boshligʻi Aliqulov B.**

**KIRISH**

1. **O‘quv fanining dolzarbligi va oliy kasbiy ta’limdagi o‘rni**

O‘zbekiston Respublikasi Birinchi Prezidenti Islom Karimovning “Alisher Navoiy nomidagi Toshkent davlat til va adabiyot universitetini tashkil etish to‘g‘risida”gi farmoni, “Ta’lim to‘g‘risida”gi Qonun hamda “Kadrlar tayyorlash milliy dasturi”dan hamda Prezidentimiz Sh.Mirziyoyevning “O‘zbekiston Respublikasini yanada rivojlantirish bo‘yicha Harakatlar strategiyasi” to‘g‘risidagi Farmonidan kelib chiqqan holda fan sohasining predmeti, vazifalarini yoritish, fan doirasida o‘rganiladigan asosiy masalalarning mazmun mundarijasini belgilash o‘z dolzarbligini saqlab qolmoqda. Shundan kelib chiqqan holda talabalarda “Qadimgi turkiy til” fanining predmeti, vazifalarini yoritish, fan doirasida o‘rganiladigan asosiy masalalarning mazmun mundarijasini belgilash, tilshunoslik tarixining eng muhim sahifalari borasida tasavvur hosil qilish, o‘zbek tilining qadimgi davrdagi holatiga bagʻishlangan ma’ruzalar o‘qish o‘z dolzarbligini saqlab qolmoqda.

“Qadimgi turkiy til” fani ixtisoslik fanlari blokiga kiritilgan kurs hisoblanib, 6-semestrda o‘qitilishi maqsadga muvofiq. Mazkur fan boshqa lingvistik fanlarning nazariy va uslubiy asosini tashkil qiladi, o‘z rivojida filologik yo‘nalishdagi boshqa fanlar uchun ham zamin bo‘lib xizmat qiladi.

**II. O‘quv fanining maqsadi va vazifalari**

- O‘zbekiston Respublikasining Birinchi Prezidenti ta’kidlaganidek, “O‘zbek tilining har tomonlama taraqqiy topishi va adabiy til sifatida maydonga chiqishida qadimiy turkiy til kata hissa qo‘shganini alohida ta’kidlash tabiiydir”. Shu ma’noda «Qadimgi turkiy til» fanini o‘qitishdan maqsad turkiy tillar, jumladan, o‘zbek tilining tarixiy ildizlari, qadimgi turk davrining vujudga kelishi, qadimgi turkiy tilning davrlari, bu davr haqidagi qarashlar, qadimgi turkiy til manbalari va ularning mavjud nashrlaridagi ashyoviy materiallarga suyangan holda fonetik, leksik, hamda grammatik sathlarda sodir bo‘lgan o‘zgarishlar va ularni yuzaga keltirgan lingvistik va ekstralingvistik omillar xususida bilib berishdan iborat.

- Fanni o‘qitishning vazifalaritalabalarda qadimgi turkiy tilning vujudga kelishi va davrlari bo‘yicha bilimlarni shakllantirish va mustahkamlash; oltoy tillar oilasi, turk va mo‘g‘ul tillarining alohida ajralib chiqishi, turkiy tillar tarixida xun davri. Qadimgi turkiy til yodgorliklari fonetikasi, leksikasi, morfologiyasi va gap qurilishi haqida bilim berishdan iborat.

- Fan bo‘yicha talabalarning bilim, ko‘nikma va malakalariga quyidagi talablar qo‘yiladi.

**Talaba:**

- “Qadimgi turkiy til” fani bo‘yicha talaba ko‘k turk yozuvi bitigtoshlari, qadimgi turk-moniy yozma yodgorliklari, turk-budda diniy-falsafiy asarlari til xususiyatlari, qadimgi turkiy yozuvlar, ularning kelib chiqish va qo‘llanish tarixi, grafik xususiyatlari haqida bilimga ega bo‘lishi;

- qadimgi turkiy tilga oid (run yozuvidagi) til materiallarini o‘qishi, ularni fonetik, leksik, grammatik, jihatdan tahlil qilish malakasiga ega bo‘lishi;

- tarixiy tilshunoslikning nazariy va amaliy masalalarini tahlil qilish, qadimgi turkiy til va uning manbalariga doir ma’lumotlarni hozirgi o‘zbek tili hamda shevalariga qiyoslash, o‘zbek tilining tarixiy taraqqiyotiga doir ma’lumotlarni umumlashtirish, ularning hozirgi o‘zbek tili va qardosh turkiy tillarga munosabatini faktik material asosida yoritish ko‘nikmalariga ega bo‘lishi kerak.

**Fanning o‘quv rejasidagi fanlar bilan bogʻliqligi**

**Fanni o‘qitishda pedagogik va axborot texnologiyalaridan foydalanish**

«Qadimgi turkiy til» fanini o‘zlashtirishda o‘qitishning ilgʻor va zamonaviy usullaridan foydalanish, yangi «Qadimgi turkiy til» asosiy ixtisoslik fani hisoblanib, 6-semestrda o‘qitiladi. «Qadimgi turkiy til» dasturini amalga oshirish o‘quv rejasida keltirilgan “Tilshunoslik nazariyasi”, “Sotsiolingvistika”, “Turkiy tillarning qiyosiy-tarixiy grammatikasi”, “Falsafa” fanlarida o‘rganiladigan muammolar borasida yetarli bilim va ko‘nikmalarga ega bo‘lishni talab etadi nformasion-pedagogik texnologiyalarni tatbiq qilish muhim ahamiyatga ega. Fanni o‘zlashtirishda darslik, o‘quv va uslubiy qo‘llanmalar, ma’ruza matnlari, tarqatma materiallar, texnik vositalardan foydalaniladi. Dasturda ko‘rsatilgan mavzular ma’ruza, amaliy mashgʻulot, seminar mashgʻulotlari shaklida olib boriladi, shuningdek, fanning dolzarb masalalari talabalarga mustaqil ta’lim zamonaviy pedagogik texnologiyaning “Klaster”, “Bumerang”, “Matbuot konferensiyasi” singari metodlari orqali hamda slaydlar, multimedia namoyishlari bilan o‘tkaziladi.Umuman “Qadimgi turkiy til” kursini loyihalashtirishda quyidagi asosiy konseptual yondoshuvlardan foydalaniladi:

**Shaxsga yo‘naltirilgan ta’lim**. O‘z mohiyatiga ko‘ra ta’lim jarayonining barcha ishtirokchilarini to‘laqonli rivojlanishlarini ko‘zda tutadi. Bu yesa ta’limni loyihalashtirilayotganda, albatta, ma’lum bir ta’lim oluvchining shaxsini yemas, avvalo, kelgusidagi mutaxassislik faoliyati bilan bogʻliq o‘qish maqsadlaridan kelib chiqqan holda yondoshishga e’tibor qaratishni amalga oshiradi. Har bir talabaning shaxs sifatida kasbiy takomillashuvini ta’minlaydi. Ta’limning markaziga bilim oluvchi qo‘yiladi.

**Tizimli yondoshuv.** Ta’lim texnologiyasi tizimning barcha belgilarini o‘zida mujassam etmogʻi lozim: jarayonning mantiqiyligi, uning barcha bo‘gʻinlarini o‘zaro bogʻlanganligi, yaxlitligi bilim olish va kasb egallashning mukammal bo‘lishiga hissa qo‘shadi.

**Faoliyatga yo‘naltirilgan yondoshuv.** Shaxsning jarayonli sifatlarini shakllantirishga, ta’lim oluvchining faoliyatini jadallashtirish va intensivlashtirish, o‘quv jarayonida barcha qobiliyat va imkoniyatlarni, tashabbuskorlikni ochishga yo‘naltirilgan ta’limni ifodalaydi. Egallangan bilimlarning ko‘nikma va malakaga aylanishi, amaliyotda tatbiq yetilishiga sharoit yaratadi.

**Dialogik yondoshuv.** Bu yondoshuv o‘quv jarayoni ishtirokchilarining psixologik birligi va o‘zaro munosabatlarini yaratish zaruriyatini bildiradi. O‘qituvchi va talabaning hamkorlikdagi ta’limiy faoliyat yuritishiga zamin yaratadi.

**Hamkorlikdagi ta’limni tashkil etish**. Demokratlilik, tenglik, ta’lim beruvchi va ta’lim oluvchi o‘rtasidagi subyektiv munosabatlarda hamkorlikni, maqsad va faoliyat mazmunini shakllantirishda erishilgan natijalarni baholashda birgalikda ishlashni joriy etishga e’tiborni qaratish zarurligini bildiradi. Ta’lim jarayonida “subyekt-subyekt” munosabatlari tarkib topadi.

**Muammoli ta’lim.** Ta’lim mazmunini muammoli tarzda taqdim qilish orqali ta’lim oluvchi faoliyatini aktivlashtirish usullaridan biri. Bunda ilmiy bilimni obyektiv qarama-qarshiligi va uni hal etish usullarini, dialektik mushohadani shakllantirish va rivojlantirishni, amaliy faoliyatga ularni ijodiy tarzda qo‘llashni ta’minlaydi. Muammoli savol, vazifa, topshiriq va vaziyatlar yaratish va ularga yechim topish jarayonida ongli, ijodiy, mustaqil fikrlashga o‘rgatiladi.

**Axborotni taqdim qilishning zamonaviy vositalari va usullarini qo‘llash *-*** hozirgi axborot kommunikasiya texnologiya vasitalari kuchli rivojlangan sharoitda ulardan to‘gʻri va samarali foydalanish, axborotlarni tanlash, saralash, saqlash, qayta ifodalash ko‘nikmalari hosil qilinadi. Bu jarayonda kompyuter savodxonligi alohida ahamiyat kasb yetadi.

**O‘qitishning metodlari va texnikasi.** Ma’ruza (kirish, mavzuga oid vizuallash, taqdimot, bahs) muammoviy usul, keys-stadi, pinbord, loyiha va amaliy ishlash usullari. Interfaol usullarni mavzuning mazmuniga mos holda tanlash va ulardan samarali foydalanishga o‘rgatadi

**O‘qitish vositalari:** o‘qitishning an’anaviy vositalari (darslik, ma’ruza matni, ko‘rgazmali qurollar, xarita va boshqalar) bilan bir qatorda – kompyuter va axborot texnologiya vositalari keng ko‘lamda tatbiq etiladi.

**Kommunikasiya usullari:** tinglovchilar bilan operativ ikki yoqlama (teskari) aloqaga asoslangan bevosita o‘zaro munosabatlarning yo‘lga qo‘yilishi.

**Teskari aloqa usullari va vositalari:** kuzatish, blis-so‘rov, joriy, oraliq va yakunlovchi nazorat natijalarini tahlili asosida o‘qitish diagnostikasi amalga oshiriladi. Ta’lim jarayonida kafolatlangan natijaga erishish ta’minlanadi.

**Boshqarish usullari va tartibi:** o‘quv mashgʻuloti bosqichlarini belgilab beruvchi texnologik xarita ko‘rinishidagi o‘quv mashgʻulotlarini rejalashtirish, qo‘yilgan maqsadga erishishda o‘qituvchi va tinglovchining birgalikdagi harakati, nafaqat auditoriya mashgʻulotlari, balki auditoriyadan tashqari mustaqil ishlarning nazorati ham tartibli yo‘lga qo‘yiladi.

**Monitoring va baholash:**o‘quv mashgʻulotida ham butun kurs davomida ham o‘qitishning natijalarini reja asosida nazorat va tahlil qilib boriladi. Kurs oxirida yozma, ogʻzaki yoki test topshiriqlari yordamida tinglovchilarning bilimlari baholanadi. Baholarning haqqoniy bo‘lishiga, oshkoraligiga alohida e’tibor qaratiladi.

**1.1.“Qadimgi turkiy til” fanidan mashgʻulotlarning mavzular va soatlar bo‘yicha taqsimlanishi:**

|  |  |  |
| --- | --- | --- |
| **T/r** | **Fanning bo‘limi va mavzusi, ma’ruza mazmuni** | **Soatlar** |
| **Jami** | **Ma’ruza** | **Amaliy****mashgʻulot** | **Mustaqil ta’lim** |
| 1 | “Qadimgi turkiy til” faniga kirish. Qadimgi turkiy obidalar, ularning topilishi, o‘qilishi. | 8 | 2 | 2 | 4 |
| 2. | O‘rxun, uygʻur yozuvlari va ularning grafik xususiyatlari. | 10 | 2 | 4 | 4 |
| 3. | Qadimgi turkiy tilning fonetik xususiyatlari. | 8 | 2 | 2 | 4 |
| 4. | Qadimgi turkiy til leksikasi  | 10 | 2 | 2 | 6 |
| 5. | Morfologiya. Ot, sifat, son, olmosh soʻz turkumlari | 10 | 2 | 4 | 4 |
| 6. | Fe’l, ravish va yordamchi so‘z turkumlari. | 10 | 2 | 4 | 4 |
| 7. | Qadimgi turkiy til sintaksisi. | 10 | 2 | 4 |  4 |
|  | **6-semestr, jami soatlar yuzasidan ON va YaN** | **66** | **14** | **22** | **30** |

**O‘quv materiallari mazmuni**

**Ma’ruza mashgʻulotlari mazmuni**

**1-modul. Qadimgi turkiy til manbalarning topilishi, o‘rganilishi, ularning bugungi turkiy tillar tarixini o‘rganishdagi ahamiyati.**

**2.1.1.** **“Qadimgi turkiy til” faniga kirish. Qadimgi turkiy obidalar, ularning topilishi, o‘qilishi (2 soat).**

 “Qadimgi turkiy til” fanining mazmuni. Fanning predmeti, maqsad va vazifalari. Qadimgi turkiy tilning davrlari, eramizgacha, eramizning I-V va VI-X asrlardagi ijtimoiy-madaniy hayot. Oltoy tillari oilasi haqida tushuncha. Turkiy tillar tarixida xun davri. Qadimgi turk davrining vujudga kelishi.

Turkiy tillar, o‘zbek tilining tarixy ildizlari, davrlashtirilishi, o‘zbek tilining shakllanishi va taraqqiy etish dinamikasi, qadimgi turkiy tilning o‘zbek tili tarxini o‘rganishdagi ahamiyati, qadimgi turkiy til va eski turkiy til tushunchalari. Qadimgi turkiy tilning eng muhim lisoniy va tarixiy xarakteristikasi. O‘rxun-Enasoy, Talas bitiglari, Turfon yodgorliklarining topilishi, Fargʻona va O‘rta Osiyo topilmalari. So‘gʻd, money va suryoniy yozuvidagi manbalar. Qadimgi turkiy tilning o‘rganilishi tarixi. O‘zbekistonda, O‘rta Osiyoda, gʻarb mamlakatlarida turkologiya markazlarining yuzaga kelishi.

Qo‘llaniladigan ta’lim texnologiyalari: *dialogik yondashuv, muammoli ta’lim, blis, aqliy hujum, munozara.*  [A1.3-6; Q1.3-9], [A1.41-57; Q1.15-28].

**2-modul. Grafika.**

**2.1.2. O‘rxun, uygʻur yozuvi va ularning grafik xususiyatlari yozuvi (2 soat).**

O‘rxun yozuvining yuzaga kelish tarixi. Epigrafik yozuv. Bu yozuvning grafik xususiyatlari. O‘rxun yozuvidagi harflarning shakllari va uning mazmuni. Yozuvning paleografik xususiyatlari. O‘rxun, Enasoy va Talas bitiklaridagi harflarning o‘xshash va farqli jihatlari. Unlilarni ifoda qiluvchi harflar, ularning nomlanishi, fonetik va fonematik xususiyatlari, yozilish tarsi. Undoshlarni ifoda qiluvchi harflar, ularning yozilish tarsi, fonetik va fonematik xususiyatlari, ularning ayrimlari “unli+undosh” tabiatiga ega bo‘lishi. Bir grafemaning ikki tovushni (tovush birikmasini) ifoda qilishi. Tinish belgilari.

Uygʻur yozuvining yuzaga kelishi tarixi. Uygʻur yozuvining grafik xususiyatlari. Uygʻur yozuvidagi harflar, yozuvning turkey madaniy hayotidagi o‘rni, unlilarni ifoda qiluvchi harflar, ularning yozilishi, o‘qilishi fonetik va fonematik xususiyatlari. Undoshlarning ifoda etuvchi harflar, ularning yozilishi.

Qo‘llaniladigan ta’lim texnologiyalari: *o‘z-o‘zini nazorat, dialogik yondashuv, muammoli ta’lim, blis, aqliy hujum, munozara, ma’ruza-hikoya, bahs.*

 [A1.69-77; Q1.33-39; Q2.5–36; Q3.39-84].

**3-modul. Fonetika. Leksikologiya.**

**3.1.3.** **Qadimgi turkiy tilning fonetik xususiyatlari (2 soat).**

Qadimgi turkiy tilning fonetik qurilishi, unlilar tizimi. Unlilarning miqdori va sifati, ularning hozirgi o‘zbek va turkey tillarida taraqqiy qilish xususiyatlari. Qadimgi turkiy tildagi undoshlar tizimi, ularning artikulyatsion – akustik xususiyatlari. Ayrim undoshlarning (d/dz) hozirgi turkey tillardagi taraqqiyoti.

Unli va undosh fonemalarning ziddiyatli (oppozitsiyasi) qo‘llanishi.

Qadimgi turkiy tildagi fonetik qonuniyatlar. Jarangsizlik va jaranglashish. Unli va undoshlar chiziqligi. Singarmonizm, uning palatal-velyar va labial garmoniya turlari, ularning hozirgi o‘zbek va boshqa turkiy tillardagi taraqqiyot darajasi. Umlaut, uning keying davr o‘zbek va turkey tillarda qo‘llanishi. Urgʻu. Fonetik jarayonlar. Qadimgi turkiy til hamda hozirgi o‘zbek turkey tillardagi ayrim va pozitsion o‘zgarishlar, tovush mosligi, konvergensiya, devergensiya, akkomodatsiya va boshqa jarayonlar.

Qo‘llaniladigan ta’lim texnologiyalari: *dialogik yondashuv, blis, muammoli ta’lim, blis, aqliy hujum, munozara, suhbat.*  [A1.78-103; Q1.39-54].

**3.2.4.** **Qadimgi turkiy til leksikasi (2 soat).**

Qadimgi turkiy tilning leksik tarkibi. Yodgorliklarning lugʻat tarkibi, turli sohalarga oid so‘z va terminlar, o‘z va o‘zlashgan qatlam. Kichik fonetik farqlar bilan, kuchli fonetik o‘zgarishlar bilan hozirgi turkiy va o‘zbek tillarida qo‘llanadigan so‘zlar. So‘z ma’nosi taraqqiyotidagi ayrim o‘ziga xosliklarga izoh. Qadimgi turkey va eski turkey tildagi so‘zlarning semantic xususiyatlarini belgilashdagi qiyinchiliklar.

Qo‘llaniladigan ta’lim texnologiyalari: *dialogik yondashuv, blis, muammoli ta’lim, blis, aqliy hujum, munozara, suhbat.* [A1.104-147; Q1.55-97].

**4-modul. Qadimgi turkiy tilning grammatik qurilishi.**

**4.1.5. Morfologiya. Ot, sifat, son, olmosh soʻz turkumlari. (2 soat).**

Qadimgi turkiy tilning morfologik tizimi haqida umumiy ma’lumot. So‘z turkumlari va ularning qadimgi turkiy tildagi xususiyatlari.

Qadimgi turkiy tilning morfologik strukturasi: so‘zlarning yasalishi, o‘zak va qo‘shimchalar. So‘z turkumlari(mustaqil va yordamchi so‘zlar).

Ot. Otning ichki kategoriyalari. Egalik shakllari. Egalik affikslarining tarixiy taraqqiyoti, ularning olmoshlik xususiyatlari, egalik affikslarining singarmonizm qonuniyatiga ko‘ra xususiyatlari. Egalik shakllarining turkiy tillardagi keyingi taraqqiyoti.

Qadimgi va eski turkiy tildagi kelishiklar, kelishik affikslarining so‘z asoslari xususiyatlariga ko‘ra qo‘shilishi variantlari, kelishik shakllari ma’nosi. Qaratqich, tushum, jo‘nalish, o‘rin-payt, chiqish, vosita kelishigi shakllarining keying taraqqiyoti.

Qadimgi va eski turkiy tildagi ko‘plik va uni hosil qiluvchi affikslar. Ko‘plik affikslarning variantlari. Ko‘plik shakli ma’nolari. Ko‘plik shaklining keying davrlardagi taraqqiyoti. Ot yasalishi. Sifat, sifat yasalishi. Sifat darajalari. Orttirma va kuchaytirma shakllar. Ozaytirma sifatlar.

Son. Sodda va murakkab sonlar. Murakkab sonlarning hosil qilinishi. Sonning ma’no turlari va hosil qilinishi.

Olmoshlar, ularning ma’no turlari, ayrim olmoshlardagi fonetik xususiyatlar. Turlanishi. Qadimgi turkey tildagi ba’zi olmoshlarning hozirgi turkiy tillarda qo‘llanishi haqida ma’lumot. Fe’l. Fe’lning xususiyatlari haqida tushuncha. Uning yasalishi, fe’lning amaliy shakllari: harakat nomi, ravishdosh, sifatdosh, ularning hosil qilinishi, ma’nolari. Ularning taraqqiyoti.

Qo‘llaniladigan ta’lim texnologiyalari: *o‘z-o‘zini nazorat, dialogik yondashuv, muammoli ta’lim, blis, aqliy hujum, munozara, ma’ruza-hikoya, bahs.*

 [A1.148-162; Q1.98-109].

**4.1.6. Fe’l, ravish va yordamchi soʻz turkumlari**

Fe’l nisbatlari, ularning hosil qilinishi. Bo‘lishli, bo‘lishsizlik shakllari.

Fe’l mayllari. Buyruq-istak, shart mayli fe’llarning hosil qilinishi, ma’nolari,tuslanishi.

Fe’l zamonlari. Qadimgi va eski turkiy tildagi zamon tushunchasi izohi. O‘tgan, hozirgi va kelasi zamon fe’llarining hosil qilinishi va tuslanishi.

Ravish, uning yasalishi, ravishga ko‘chish (konversiya) hodisasi.

Yordamchi so‘zlar. Undov va taqlidiy so‘zlar. Mustaqil so‘zlarning yordamchi so‘zlarga ko‘chim bo‘lishi masalasi. Qadimgi turkiy tildagi yordamchi so‘zlar, undov va taqlidiy so‘zlarning hozirgi o‘zbek va turkiy tillarida qo‘llanishi.

 Qo‘llaniladigan ta’lim texnologiyalari: *o‘z-o‘zini nazorat, dialogik yondashuv, muammoli ta’lim, blis, aqliy hujum, munozara, ma’ruza-hikoya, bahs.*

 [A1.148-162; Q1.98-109].

**4.2.7. Qadimgi turkiy til sintaksisi**  (2 soat).

Turkiy til sintaktik qurilishiga umumiy tavsif va bu davr sintaksisining o‘rganilishi tarixi.Qadimgi turkiy tilda so‘z birikmalari: bitishuv, boshqaruv va moslashuv munosabatlari. Turkiy izofa.

Gap, uning ifoda maqsadiga ko‘ra turlari, ularning qo‘llanish xususiyatlari.

Sodda gap va gap bo‘laklarining qo‘llanishidagi o‘ziga xosliklar. Eganing qo‘llanmasligi qonuniyati. Ega va uning qismi bilan mosligi masalasi.

Murakkablashgan sodda gaplar: uyushiq bo‘laklar va kirish so‘z, kiritma, izoh bo‘laklar va iboralar bilan murakkablashgan gaplar.

Bir bosh bo‘lakli (bir cho‘qqili) gaplar, ularning qadimgi turkiy tilde faol qo‘llanganligi.

Qo‘shma gaplar. Bogʻlangan va ergash gapli qo‘shma gap masalasi. Qo‘shma gap va sintaktik o‘ramlar bilan murakkablashgan gaplar. Murakkab qo‘shma gaplar.

Ko‘chirma, gaplar, ularning qadimgi turkiy tildagi o‘ziga xos qo‘llanishi, ularning tarkibi.

 Qo‘llaniladigan ta’lim texnologiyalari: *o‘z-o‘zini nazorat, dialogik yondashuv, muammoli ta’lim, blis, aqliy hujum, munozara, ma’ruza-hikoya, bahs.*

[A1.148-162; Q1.98-109].

**3.1“Qadimgi turkiy til” fani bo‘yicha ma’ruza mashgʻulotining kalendar tematik rejasi**

|  |  |  |  |  |  |
| --- | --- | --- | --- | --- | --- |
| **T/R** | **Ma’ruza mavzulari (barcha)** | **Soat** | **Sanasi** | **Ijro****belgisi**  | **Izoh** |
| **1-modul. Qadimgi turkiy til manbalarning topilishi, o‘rganilishi, ularning bugungi turkiy tillar tarixini o‘rganishdagi ahamiyati.** |  |  |  |
| 1.1. | “Qadimgi turkiy til” faniga kirish. Qadimgi turkiy obidalar, ularning topilishi, o‘qilishi. | 2 |  |  |  |
| **2-modul. Grafika** |  |  |  |
| 2.1. | O‘rxun, uygʻur yozuvi va ularning grafik xususiyatlari. | 2 |  |  |  |
|  | **3-modul. Fonetika. Leksikologiya.** |  |  |  |  |
| 3.1. | Qadimgi turkiy tilning fonetik xususiyatlari.  | 2 |  |  |  |
| 3.2. | Qadimgi turkiy til leksikasi. | 2 |  |  |  |
|  | **4-modul. Qadimgi turkiy tilning grammatik qurilishi.** |  |  |  |  |
| 4.1. | Morfologiya. Ot, sifat, son, olmosh so‘z turkumlari. | 2 |  |  |  |
| 4.2. | Fe’l, ravish va yordamchi soʻz turkumlari. | 2 |  |  |  |
| 4.3. | Qadimgi turkiy til sintaksisi. | 2 |  |  |  |
| **Jami ma’ruza soatlari** | **14** |  |  |  |

**4.1. “Qadimgi turkiy til” fani bo‘yicha amaliy mashgʻulotlarining kalendar tematik rejasi**

|  |  |  |  |  |  |
| --- | --- | --- | --- | --- | --- |
| **№** | **Mavzular** | **Soat** | **Sanasi** | **Ijro belgisi**  | **Izoh** |
| 1 |  **IV semestr** |  |  |  |  |
| 1 | O‘rxun-Enasoy yozuvi alifbosi, ko‘p variantli harfiy belgilar | 2 |  |  |  |
| 2. | Turkiy run yozuvi manbalari tavsifi. Ularning tarqalish geografiyasi. | 2 |  |  |  |
| 3. | Uyg‘ur yozuvi va uning manbalari tavsifi | 2 |  |  |  |
| 4.  | Qadimgi turkiy tilda unli va undoshlar tizimi. Singarmonizm. | 4 |  |  |  |
| 5.  | Qadimgi turkiy til leksikasi va soʻz yasalishi.  | 2 |  |  |  |
| 6. | Qadimgi turkiy tilda mustaqil so‘z turkumlari. Ot. Otning grammatik shakllari.  | 2 |  |  |  |
| 7 | Sifat. Sifat darajalari | 2 |  |  |  |
| 8. | Son turlari. Sanoq, jamlovchi, tartib sonlar, numerativ so‘zlar. Olmosh turlari. Kishilik, o‘zlik, so‘roq olmoshlari | 2 |  |  |  |
| 9. | Fe’ldagi bo‘lishli va bo‘lishsizlik, vazifadosh shakllar. Fe’l nisbatlari. Ravish yasalishi. Ravishning morfologik usul bilan yasalishi | 2 |  |  |  |
| 10. | Ko‘makchilar, bog‘lovchilar, yuklamalar, undovlar | 2 |  |  |  |
| 11. | Sintaksis. So‘z birikmasi va gap. Gap bo‘laklari, qadimgi turkiy tilda gap qurilishi tahlili | 2 |  |  |  |
| **JAMI** |  **22** |  |  |  |

**Mustaqil ta’lim tashkil etishning shakli** **va mazmuni**

 «Qadimgi turkiy til» bo‘yicha talabaning mustaqil ta’limi shu fanni o‘rganish jarayonining tarkibiy qismi bo‘lib, uslubiy va axborot resurslari bilan to‘la ta’minlangan.

 Talabalar auditoriya mashgʻulotlarida professor-o‘qituvchilarning ma’ruzasini tinglaydilar, mashqlar va mavzu bilan bogʻligʻ xarakterli misol lar yechadilar. Auditoriyadan tashqarida talaba darslarga tayyorlanadi, adabiyotlarni konspekt qiladi, uy vazifa sifatida berilgan mashqlarni bajaradi. Bundan tashqari ayrim mavzularni kengroq o‘rganish maqsadida qo‘shimcha adabiyotlarni o‘qib referatlar tayyorlaydi hamda mavzu bo‘yicha testlar yechadi. Mustaqil ta’lim natijalari reyting tizimi asosida baholanadi.

 Uyga vazifalarni bajarish, qo‘shimcha darslik va adabiyotlardan yangi bilimlarni mustaqil o‘rganish, kerakli ma’lumotlarni izlash va ularni topish yo‘llarini aniqlash, internet tarmoqlaridan foydalanib, ma’lumotlar to‘plash va ilmiy izlanishlar olib borish, ilmiy to‘garak doirasida yoki mustaqil ravishda ilmiy manbalardan foydalanib ilmiy maqola va ma’ruzalar tayyorlash kabilar talabalarning darsda olgan bilimlarini chuqurlashtiradi, ularning mustaqil fikrlash va ijodiy qobiliyatini rivojlantiradi. Shuning uchun ham mustaqil ta’limsiz o‘quv faoliyati samarali bo‘lishi mumkin emas.

 Uy vazifalarini tekshirish va baholash amaliy mashgʻulot olib boruvchi o‘qituvchi tomonidan, konspektlarni va mavzuni o‘zlashtirish darajasini tekshirish va baholash esa ma’ruza darslarini olib boruvchi o‘qituvchi tomonidan har darsda amalga oshiriladi.

 «Qadimgi turkiy til» fanidan talabalar uning barcha bo‘limlarini qamrab olgan quyidagi mavzular yuzasidan mustaqil ishlanmalarini bajarishi ko‘zda tutilgan.

**5.1.“Qadimgi turkiy til” fani bo‘yicha mustaqil ish mashgʻulotlarining kalendar tematik rejasi**

**(Ma’ruza, amaliy va seminar mashgʻulotlari asosida)**

|  |  |  |  |  |
| --- | --- | --- | --- | --- |
| № | Mustaqil ta’lim mavzulari | soatlar miqdori | berilgan topshiriq | Bajarish muddati  |
| 1. | Run alifbosi tavsifi: maxsus adabiyotlar ustida ishlash | 2 | Til materiallari tahlili |  |
| 2. | Run yozuvlarining kelib chiqish tarixi | 2 | Til materiallari tahlili |  |
| 3. | Turkiy run yozuvlarining turlari va tiplari | 2 | Til materiallari tahlili |  |
| 4. | Turkiy run alifbosining shakllanishi haqida farazlar | 2 | Til materiallari tahlili |  |
| 5. | Yozma manbalarda tarixiy sanalarning berilishi | 4 | Til materiallari tahlili |  |
| 6. | Uyg‘ur xoqonligi davri manbalari | 2 | Til materiallari tahlili |  |
| 7. | Turkiy manbalarda sonlarning ifodalanishi | 2 | Til materiallari tahlili |  |
| 8. | Turkiy manbalarda qo‘llangan sifatlarni aniqlab, izohini berish | 4 | Til materiallari tahlili |  |
| 9. | Bilga xoqon bitigtoshi matnidagi sof turkiy so‘zlarni aniqlash | 2 | Til materiallari tahlili |  |
| 10. | Kultegin bitigtoshi matnidagi so‘z yasovchi affikslar | 4 | Til materiallari tahlili |  |
| 11. | Kulichur bitigtoshi matnidagi tub so‘zlar | 2 | Til materiallari tahlili |  |
| 12. | Manbalar tilida so‘z birikmalari | 2 | Til materiallari tahlili |  |
|  | Jami | 30 |  |  |

**3. Mustaqil ta’limni tashkil etishning shakli va mazmuni**

Talabalarning ma’ruza, amaliy va laboratoriya mashgʻulotlariga tayyorlanib kelishi va o‘tilgan materiallarni mustaqil o‘zlashtirishlari uchun kafedra o‘qituvchilari tomonidan ma’ruza matnlari ishlab chiqilgan, har bir talabaga ushbu materiallardan foydalanish tavsiya etaladi.

Talabaning fanni mustaqil tarzda qanday o‘zlashtirganligi joriy, oraliq va yakuniy nazoratda o‘z aksini topadi. Shu sababli reyting tizimida mustaqil ishlarga alohida ball ajratilmaydi, ular JN, ON va YaN lar tarkibiga kiritilgan.

Mustaqil ta’lim uchun fan bo‘yicha jami 60 soat ajratilgan.

Ushbu soatlar taxminan quyidagi tartibda taqsimlanadi:

* ma’ruza konspektini o‘qib tayyorlanish – 10 soat.
* amaliy mashgʻulotlar bo‘yicha uy vazifalarini yechish – 10 soat.
* seminar mashgʻulotlariga tayyorgarlik ko‘rish – 10 soat.

- matnlar tahlilini mustaqil bajarish va topshirish - 10 soat

- mavzular bo‘yicha taqdimotlar tayyorlash – 10 soat

- mavzular boʻyicha taqdimot qilish -10

Amaliy mashgʻulotlarda nazariy bilimlar mavzuga oid masalalar yechish orqali mustahkamlanadi. Qadimgi turkiy til fanini chuqur o‘zlashtirish uchun talaba fanning har bir bo‘limini mustaqil o‘rganishi orqali mustahkamlashi zarur.

 Qoldirilgan darslarni topshirish uchun talaba dars materialini tayyorlab kelishi va o‘qituvchining ogʻzaki suhbatidan o‘tishi zarur. Qoldirilgan ON va YaN lar belgilangan tartib bo‘yicha topshiriladi.

**4. Reyting baholash tizimi**

**4.1. Reyting nazorati jadvali**

|  |  |  |  |
| --- | --- | --- | --- |
| Nazorat turi | Reyting baholashlar | Jami | Saralash bali |
| 1 | 2 |  |
| JN ( 35 %) shu jumladan | 15 | 20 |  | 35 | 19 |
| ON (35%) | 35 |  | 35 | 19 |
| YaN (30 %) | 30 |  | 30 | 17 |
| Jami: |  |  |  | 100 | 55 |

|  |  |  |  |  |
| --- | --- | --- | --- | --- |
| Baho | 5 | 4 | 3 | 2 |
| Reyting | 86-100 | 71-85 | 55-70 | < 55 |

***Eslatma:*** 3-4 semestrda o‘qitiladigan “Til tarixi” fanining o‘quv hajmi 132 soatni tashkil etadi. Shundan 60 soat mustaqil ish sifatida ajratilgan. 3 semestrga 30 soat, 4-semestrga 20 soat mustaqil ish sifatida ajratilgan bo‘lib, joriy, oraliq va yakuniy baholashlarga 20 ball mustaqil ishdan berilishi ko‘zda tutilgan.

* 1. **.JNni baholash mezonlari**

Qadimgi turkiy til fani bo‘yicha joriy baholash talabaning amaliy va seminar mashgʻulotlaridagi o‘zlashtirishini aniqlash uchun qo‘llaniladi. JN har bir amaliy mashgʻulotlarida so‘rov o‘tkazish, savol va javob, topshiriqlarni bajarish va himoya qilish kabi shakllarda amalga oshiriladi. JN har bir seminar mashgʻulotlarida so‘rov ya’ni kollokvium o‘tkazish, seminar ishlarini bajarish, savol va javob, suhbatkabi shakllarda amalga oshiriladi. Talabaga JN da butun ballar qo‘yiladi.

**Talabaning amaliy mashgʻulotlarni o‘zlashtirish darajasi quyidagi**

**mezon asosida aniqlanadi**

|  |  |  |
| --- | --- | --- |
| Baholash ko‘rsat-kichi | Baholash mezonlari | reyting bali |
| A’lo,86-100% | Yetarli nazariy bilimga ega. Topshiriqlarni mustaqil bajargan. Berilgan savollarga to‘liq javob beradi. Mavzuning mohiyatiga to‘liq tushunadi. Auditoriyada faol. O‘quv tartib intizomiga to‘liq rioya qiladi. Topshiriqlarni namunali rasmiylashtirgan.  | 5 |
| Yaxshi,71-85% | Yetarli nazariy bilimga ega. Topshiriqlarni bajargan. Berilgan savollarga yetarli javob beradi. Mavzuning mohiyatini tushunadi. O‘quv tartib intizomiga to‘liq rioya qiladi. | 4 |
| Qoniqarli,55-70% | Topshiriqlarni yechishga harakat qiladi. Berilgan savollarga javob berishga harakat qiladi. Mavzuning mohiyatini chala tushungan. O‘quv tartib intizomiga rioya qiladi. | 3 |
| Qoniqarsiz 0-54% | Talaba amaliy mashgʻulot darsi mavzusiga nazariy tayyorlanib kelmasa, mavzu bo‘yicha savollariga javob bera olmasa, darsga sust qatnashsa bilim darajasi qoniqarsiz baholanadi | 2 |

**4.3. ONni baholash**

Oraliq nazorat “Qadimgi turkiy til” fanining bir necha mavzularini qamrab olgan bo‘limi bo‘yicha, tegishli nazariy va amaliy mashgʻulotlar o‘tib bo‘lingandan so‘ng yozma ravishda amalga oshiriladi. Bundan maqsad talabalarning tegishli savollarni bilishi yoki muammolarni yechish ko‘nikmalari va malakalari aniqlanadi. O‘quv yilining 1 semestrida 1 ta ON o‘tkazish rejalashtirilgan bo‘lib 35 baldan iborat. ON nazorat ishlari yozma ish va test usilida o‘tkazilishi nazarda tutilgan,yozma ish va test savollari ishchi o‘quv dastur asosida tayyorlanadi. ON ga ajratilgan balldan 55% dan past ball to‘plagan talaba o‘zlashtirmagan hisoblanadi. ON ni o‘zlashtirmagan talabalarga qayta topshirish imkoniyati beriladi. ON bo‘yicha olinadigan testlar kafedra mudiri rahbarligida tashkil etiladi va kafedrada o‘quv yilining oxirigacha saqlanadi.

**4.4. YaNni baholash**

Yakuniy nazorat “Qadimgi turkiy til” fanining barcha mavzularini qamrab olgan bo‘lib, nazariy va amaliy mashgʻulotlar o‘tib bo‘lingandan so‘ng yozma ravishda amalga oshiriladi. Bundan maqsad talabalarning fan bo‘yicha o‘zlashtirish ko‘rsatkichlari, ya’ni bilim darajasi yoki muammolarni yechish ko‘nikmalari va malakalari aniqlanadi. YaN nazorat ishlari test usulida ham o‘tkazilishi nazarda tutilgan,test sovollari ishchi o‘quv dasturi asosida tayyorlanadi. ON va JNlarga ajratilgan balldan 55% dan past ball to‘plagan talaba o‘zlashtirmagan hisoblanadi va YaNga kiritilmaydi. YaNni o‘zlashtirmagan talabalarga qayta topshirish imkoniyati beriladi. YaN bo‘yicha olinadigan yozma ish variantlari kafedra mudiri rahbarligida tuziladi va dekanatlarga topshiriladi.

**Test usulida YaN ni baholash mezonlari:**

YaN yozma ish shaklida o‘tkaziladi va talabaning javoblari 30 ballik tizimda baholanadi. Bunda har bir javob 6 balldan baholanadi. Jami nazariy savolga 30 balldan baholanib talabaning YaN da to‘plagan ballari aniqlanadi

**INFORMATSION-USLUBIY TA’MINOT**

**Ijtimoiy-siyosiy adabiyotlar**

1.Мирзиёев Ш.М. Эркин ва фаровон демократик Ўзбекистон давлатини биргаликда барпо этамиз. – Тошкент: Ўзбекистон, 2016.

2.Мирзиёев Ш.М. Буюк келажагимизни мард ва олижаноб халқимиз билан бирга қурамиз. – Тошкент: Ўзбекистон, 2017.

3.Мирзиёев Ш.М. Қонун устуворлиги ва инсон манфаатларини таъминлаш – юрт тараққиёти ва халқ фаровонлигининг гарови. – Тошкент: Ўзбекистон, 2016.

4.Ўзбекистон Республикаси Президентининг “Ўзбекистон Республикасини янада ривожлантириш бўйича Ҳаракатлар стратегияси” тўғрисидаги Фармони (Халқ сўзи. 2017 йил, 8 февраль).

5.Ўзбекистон Республикаси Президентининг қарори “Олий таълим тизимини янада ривожлантириш чора-тадбирлари” тўғрисида Фармони (Халқ сўзи. 2017 йил, 21 апрель).

6.Каримов И.А. Юксак маънавият – енгилмас куч. – Тошкент: Маънавият, 2008.

**ASOSIY ADABIYOTLAR**

1.Rahmonov N.,Sodiqov Q. O‘zbek tili tarixi. Darslik, O‘zbekiston faylasuflari milliy jamiyati nashriyoti. Toshkent 2009 yil

2.Абдураҳмонов Ғ., Рустамов А. Қадимги туркий тил. - Т., Ўқитувчи. 1982.

2.Турсунов У., Ўринбоев Б., Алиев А. Ўзбек адабий тили тарихи. - Т. Ўқитувчи. 1994.

3.Исхоқов Ф. Эски ўзбек тили ва ёзуви. - Т., Ўқитувчи. 1995.

4.Мухторов А., Санақулов У. Ўзбек адабий тили тарихи. - Т. Ўқитувчи. 1995.

5.Турсунов У., Ўринбоев Б. Ўзбек адабий тили тарихи. - Т. Ўқитувчи, 1982.

6.Marsel Erdal. A grammar of old Turkic. – Brill. 2004.

**QO‘SHIMCHA ADABIYOTLAR**

9.Абдурахманов Н. Қадимги туркий тил. Қўлланма. Ўқитувчи 1989й

10.Маҳмудов Қ. Ўзбек тилининг тарихий фонетикаси.Тошкент. 2006й

11.Айдаров Г. Язык орхонских памятников древнетюркской писменности VIII века. Атма-Ата, 1971.

12.Ashirboyev S., Azimov I.,Rahmatov M., G`oziyev A. Eski o`bzek tili va yozuvi praktikumi. T. 2006.

13.Аширбоев С. Алишер Навоийнинг насрий асарларидаги содда гапларнинг таркибий ва маъно турлари. Филол. фан. д-ри … дис.-Т.,1990 1

14.Бафоев Б. Навоий асарлари лексикаси. - Т., 1985

15.Жуманиёзов Р. Ески ўзбек ёзуви. - Т., Ўқитувчи. 1989.

16.Маҳмудов Қ. ХIII – ХIV туркий ёзма обидалар тилининг фонетик системаси. Т., Фан. 1990.

17.ХV-ХIХ асрлар ўзбек тили морфологияси. –Т., 1990.

18.Ҳамидов З. Сўз санъати ва санъаткор маҳорати - Т., 1991;

19.Ҳусанов Н. ХВ аср ўзбек адабий ёдгорликларидаги

антропонимларнинг лексик-семантик ва услубий хусусиятлари.

Филол. фан. д-ри … дис. – Тошкент, 2000. 9-б.

**Интернет маълумотлари**

www. literature.uz.

http://en.wikipedia.org/wiki/Structuralism.

http://www.brocku.ca/english/courses/4F70/struct.html.

http://www.utpa.edu/faculty/mglazer/Theory/structuralism.htm.

http://www.eng.fju.edu.tw/Literary\_Criticism/structuralism.

www.catuzmu.